Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 348/13/7710	Stará Ľubovňa, 7.11.2013
EEČ : 2-59-156-2013

U Z N E S E N I E

Trestná vec:	obvinený XXXXX  
Prečin:	Neoprávnené obohatenie podľa § 226 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Stará Ľubovňa
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
Spôsobenú škodu v celkovej výške 389,35 € si poškodená spoločnosť XXXXX voči obvinenému nenárokuje, nakoľko spôsobená škoda im bola uhradená v plnej výška ku dňu 16.08.2013.

Podľa § 224 ods. 1 Trestného poriadku obvinený XXXXX zložil na všeobecne prospešné účely sumu vo výške 40,- €, ktorú v plnej výške určil štátu na peňažnú pomoc poškodeným podľa osobitného zákona.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Stará Ľubovňa pod spisovou značkou ORP-XXXXX/SL-SL-2013.
Obvinený si presne nezisteného dňa v priebehu roku 2012 zaobstaral prostredníctvom internetu zariadenie na čítanie čipových kariet, ako aj softvér na dešifrovanie kódov týchto kariet, spoločne so vzorcom na dobíjanie kreditu kariet, ktorými následne vykonal nelegálne zásahy do čipových kariet používaných okrem iného aj v systéme bezhotovostného platobného styku v autobusovej doprave, kde takto neoprávnene navýšil kredit na kartách v správe spoločnosti XXXXX. Konkrétne na karte evidovanej na meno XXXXX dňa 16.12.2012 navýšil kredit vo výške 50,- € a dňa 02.04.2013 navýšil kredit vo výške 100,- €, začo mu majiteľ karty XXXXX zaplatil polovicu navýšenej sumy, a to sumu 75,- €, na karte evidovanej na meno XXXXX navýšil kredit vo výške 40,- €, začo mu majiteľka karty XXXXX zaplatila polovicu navýšenej sumy, a to sumu 20,- €, na karte evidovanej na meno XXXXX dňa 10.09.2013 navýšil kredit vo výške 20,- €, začo mu majiteľka karty XXXXX zaplatila polovicu navýšenej sumy, a to sumu 10,- €, na karte evidovanej na meno XXXXX, nar.16.07.1991 XXXXX dňa 22.09.2012 navýšil kredit vo výške 39,35 €, začo mu majiteľ karty XXXXX zaplatil polovicu navýšenej sumy, a to sumu 20,- €, na karte evidovanej v tej dobe na meno XXXXX, t.č. evidovanej už na meno XXXXX dňa 12.09.2012 navýšil kredit vo výške 40,- €, dňa 06.02.2013 navýšil kredit vo výške 40,- € a dňa 08.04.2013 jej navýšil kredit vo výške 60,-€, začo mu majiteľka karty XXXXX  zaplatila polovicu navýšenej sumy, a to sumu 70,- €, kde týmto neoprávneným zásahom do vyššie uvedených čipových kariet spôsobil spoločnosti XXXXX celkovo škodu vo výške 389,35 €, ktorú si poškodený nenárokuje, nakoľko spôsobená škoda im bola v plnej výške uhradená.

Odôvodnenie: 
	Uznesením povereného príslušníka PZ, Okresného riaditeľstva PZ v Starej Ľubovni, Obvodného oddelenia Stará Ľubovňa sp. zn. ORP-XXXXX/SL-SL-2013 zo dňa 16.06.2013 bolo podľa § 199 ods. 1 Trestného poriadku začaté trestné stíhanie a zároveň podľa § 206 ods. 1 Trestného poriadku vznesené obvinenie XXXXX pre prečin neoprávneného obohatenia podľa § 226 ods. 1  Trestného zákona. 

	Podľa ustanovenia § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Podľa § 215 ods. 1 písm. g/ Trestného poriadku, prokurátor zastaví trestné stíhanie, ak sa schváli zmier medzi obvineným a poškodeným.

Podľa § 226 ods. 1 Trestného zákona možno za prečin neoprávneného obohatenia  uložiť trest odňatia slobody až na dva roky.
 
Po skončení vyšetrovania poverený príslušník PZ predložil na tunajšiu okresnú prokuratúru dňa 19.08.2013 vyšetrovací spis s návrhom na schválenie zmieru, s ktorým sa dozorujúci prokurátor stotožnil a po preskúmaní spisového materiálu, dňa 20.08.2013 udelil mediačnému a probačnému úradníkovi Okresného súdu Stará Ľubovňa súhlas na vykonanie mediácie.

Následne bola na Okresnom súde v Starej Ľubovni vykonaná mediácia, počas ktorej obvinený a poškodený po poučení o podstate mediácie dali súhlas k vykonaniu mediácie a vyjadrili súhlas s postupom podľa § 220 ods. 1 Trestného poriadku. Obvinený slobodne, vážne a určito vyhlásil, že spáchal skutok za ktorý je trestne stíhaný, svoje konanie oľutoval a dňa 09.10.2013 uzatvoril s poškodeným dohodu o uzatvorení zmieru č. 7M/XXXXX/2013. 

Z uzatvorenej dohody je zrejmé, že splnomocnený zástupca poškodenej spoločnosti XXXXX, pri uzatváraní dohody vyhlásil, že voči obvinenému si neuplatňuje žiadnu škodu a súhlasí s  uzatvorením zmieru.

Obvinený XXXXX poukázal na všeobecne prospešné účely sumu vo výške 40,- €, ktorú dňa 30.10.2013 zložil na účet Štátnej pokladnice č. účtu XXXXX, ktorú v plnej výške určil štátu na peňažnú pomoc poškodeným podľa osobitného zákona.

Zo správy o výsledku mediácie zo dňa 30.10.2013, ako aj zo zápisnice o výsluchu obvineného vyplýva, že obv. XXXXX je študentom vysokej školy, je nemajetný a nemá žiaden príjem. Podľa správy Obvodného úradu v XXXXX, za obdobie posledných dvoch rokov nebol odborom všeobecnej vnútornej správy priestupkovo. Podľa odpisu z registra trestov  doposiaľ nebol súdne trestaný.

Vzhľadom ku skutočnosti, že v tejto veci boli splnené všetky podmienky na postup podľa § 220 ods. 1 Trestného poriadku, bolo potrebné rozhodnúť tak, ako je to uvedené vo výrokovej časti tohto uznesenia, pričom suma, ktorá bola poukázaná na verejnoprospešné účely je primeraná osobným a majetkovým pomerom obvinenej, ako aj závažnosti spáchaného trestného činu.

Poučenie: 
Proti tomuto uzneseniu sťažnosť nie je prípustná. (§ 185 a nasl. Tr. por.)

JUDr. Marek Čižmár
prokurátor